google/wiki40b huggingface dataset:
Sahelio civilizacija

Civilizacijos prielaidos

Sahelio civilizacijos atsiradimo prielaidos susiformavo vystantis transsacharinei prekybai. Ilgainiui šios tautos, esančios iš karto į pietus nuo Sacharos įgavo funkciją tiekti dykumos pirkliams egzotiškas Afrikos prekes, tarp kurių buvo dramblio kaulas, auksas, brangi mediena, dekoratyvinės plunksnos, stručio kiaušiniai ir daugybė kitų. Vėlesniame laikotarpyje (XVIII–XIX a.) pačia svarbiausia preke tapo vergai.
Šie procesai skatino kurtis prekyba paremtas vietos tautų valstybes, kurių pagrindinė funkcija buvo parūpinti paklausias prekes. Šių prekių šaltiniu neretai buvo piečiau gyvenusios tautos, kurias geografiškai galima skirstyti į tris dideles grupes. Vakariausios jų gyveno Gvinėjos, Liberijos, Siera Leonės, Dramblio Kaulo Kranto miškingose teritorijose. Centrinės gyveno Gvinėjos įlankos šiaurėje ir pačios sukūrė aukšto lygio Benino civilizaciją. Vakariausios gyveno Kamerūno, pietinio Čado ir CAR savanų teritorijose, ir vėliau tapo žinomos apibendrinančiu kirdi pavadinimu.
Šios prekybos dėka į Sahelį buvo atnešta arabiška kultūra, pirmiausia Islamas, arabų raštas, nors civilizacija išsaugojo savo afrikietišką savitumą.

Svarbiausios valstybės

Sahelio civilizacija vystėsi be vieno aiškaus centro, todėl jos teritoriją galima dalinti į tam tikrus istorinius-kultūrinius regionus, kurie formavosi atskirai ir turėjo savo valstybingumą bei prekybinių kelių sistemą, jungiančią juos su Viduržemio jūra. Nepaisant to, visi regionai turėjo tarpusavyje daug kultūrinų bendrumų ir vykdė kultūrinius mainus.

XIX a. Sahelio imperijos

XIX a. Sahelio teritorijoje susikūrė keletas didelių imperijų. Viena jų buvo Fulbių imperija, kurios lyderis Usman dan Fodio vykdė užkariavimus Vakarų Sahelyje. Jo sukurtas Sokoto kalifatas tapo viena didžiausių to meto Afrikos valstybių. Šie užkariavimai paskatino kitus fulbius kurti savo imperijas, tokias, kaip Tekulerą, Vasulu, ir kitas.
Kitas to meto užkariautojas buvo Rabih az-Zubayr iš Nubijos, kuris užėmė Bornu ir ilgai priešinosi prancūzams.
Viktoras Bergas

Biografija

1920–1927 m. mokėsi Ukmergės gimnazijoje. 1928 m. už politinę veiklą suimtas ir pašalintas iš gimnazijos. 1928 m. eksternu baigė gimnaziją. 1929–1930 m. kalintas Varnių prievartinio darbo stovykloje. Mokėsi matininkų kursuose Kaune, 1930–1940 m. dirbo matininku. Nuo 1932 m. Lietuvos Raudonosios pagalbos organizacijos narys.
SSRS okupavus Lietuvą 1940–1941 m. Vilniaus apskrities vykdomojo komiteto pirmininkas. SSRS-Vokietijos karo pradžioje pasitraukė į SSRS. 1942–1944 m. Raudonosios armijos karys. 1944–1945 m. Vilniaus apskrities, 1945–1947 m. Klaipėdos miesto Vykdomojo komiteto pirmininkas.  1947–1957 m. Medžioklės ūkio valdybos prie LSSR MT viršininkas. 1952 m. baigė Vilniaus universiteto Teisės fakultetą, 1956–1974 m. Vilniaus universiteto dėstytojas. 1957–1970 m. Gamtos apsaugos komiteto prie LSSR MT pirmininkas. Jo pastangomis 1957 m. atnaujinta žurnalo „Mūsų girios“ leidyba, 1960 m. įsteigta Lietuvos gamtos apsaugos draugija.  Palaidotas Antakalnio kapinėse.
1995 m. įsteigta Viktoro Bergo premija už nuopelnus aplinkos apsaugai.
Macusaka

Miesto simboliai

Oficiali miesto gėlė yra lelija, medis – pušis, paukštis – japoninė četija.
Antanas Matulaitis

Biografija

Mokydamasis Marijampolės gimnazijoje buvo slaptų ateitininkų organizacijų narys, 1917 m. Voroneže – Rusijos lietuvių ateitininkų organizacijų pirmininkas. 1918 m. baigė Voronežo berniukų gimnaziją.
Grįžęs į Lietuvą iki 1919 m. birželio mėn. Marijampolės miesto laikinosios tarybos narys. 1919 m. gruodžio 16 d. baigė Karo mokyklą, tarnavo Pirmajame atsargos batalione, 1920 m. vasario mėn. paskirtas Generalinio štabo Literatūros skyriaus kultūros ir švietimo sekcijos vedėju.
Nuo 1920 m. Lietuvos darbo federacijos pirmininkas. 1920 m. gegužės 15 d. – 1920 m. spalio 20 d. Steigiamojo Seimo atstovas, Darbo federacijos frakcijos narys.
1920 m. spalio mėn. Lenkijos kariuomenės L. Želigovskio rinktinės daliniams puolant Vilnių išvyko į frontą. 1920 m. spalio 17 d. Babriškėse (Varėnos valsčius) mirtinai sužeistas.
Chodka Jurgaitis

Biografija

Kilęs iš Gardino žemės bajorų, nuo Gorodoko. Pirmąkart minimas 1422 m. Melno takos sutartyje. Vėliau – 1431 m. balandžio mėn. pasiuntinybės pas Lenkijos karalių sudėtyje ir 1431 m. birželio 19 d. Skirsnemunės sutartyje su Vokiečių Ordinu. Gyveno dar Kazimiero Jogailaičio laikų pradžioje.
Apie tėvus ir žmoną patikimų duomenų nėra. Sūnus - Jonas Chodkevičius.

Valstybė tarnyba

1422/1423 m. – Polocko vietininkas. Be minėtos 1431 m. pasiuntinybės, 1432 m. sausio mėn. buvo įtrauktas į delegaciją, turėjusią derėtis su lenkų astovais.
Įtakingas Švitrigailos laikų didikas, aukštą padėtį išsaugojęs Žygimanto Kęstutaičio laikais bei Kazimiero valdymo pradžioje.
Šaltinėlis (Vilnius)

Šaltinėlis – žurnalas vaikams, ėjęs 1991–1997 m. Vilniuje.

Istorija

Įsteigė ir leido Rimantas Martinėlis. Tiražas 1991 m. – 25 000 egz., 1995 m. – 15 000 egz.
Spausdino rašinius, ugdančius vaikų dorovę, supažindino vaikus su lietuvių literatūra, istorija, etnografija bei geografija.
Plūsčių piliakalnis

Piliakalnis

Piliakalnis įrengtas atskiroje kalvoje, aukštumos šiauriniame pakraštyje. Iš r. ir šiaurės rytų jį juosia pelkė, iš pietų - griova, kuria iš pelkės tekėjo vanduo į slėnį. Aikštelė apvali, 8 m skersmens. 1967 m. apraše – 15 m ilgio šiaurės – pietų kryptimi ir 10 m pločio. Jos šiaurės vakarų krašte supiltas 0,5 m aukščio, 7 m pločio pylimas. Šlaituose piliakalnis juosiamas dviejų griovių ir pylimų, dabar virtusių terasomis. Šiaurės vakarų šlaite, 2 m žemiau aikštelės yra 3,5 m pločio, 0,2 m gylio griovys ir už jo supiltas 0,2 m aukščio, 4 m pločio pylimas (kituose šlaituose tapę terasomis). 1,5 m žemiau jų yra antra 4 m pločio terasa. Šlaitai statūs, 8 m aukščio.
Piliakalnis apardytas arimų ir bulviarūsių. Dirvonuoja.

Aplinkiniai piliakalniai

Piltinės piliakalnis 12 km
Šilgalio piliakalnis 7 kmGalinių piliakalnis 8 km
Papilalio piliakalnis 12 kmPuikiškės piliakalnis 26 km
Papilių piliakalnis 3 kmGedminiškės piliakalnis 18 km
Pagrybio piliakalnis 14 kmŠeduviškės piliakalnis 22 km
Gaučiškės piliakalnis 19 kmGudelių piliakalnis 6 km
Šimkaičių piliakalnis 7 kmPabalčių piliakalnis 10 km
Pužų piliakalnis 18 kmMolavėnų piliakalniai 18 km
Galkaičių piliakalnis 27 km
Vasario 5

Vardadieniai

Aga – Agata – Agatas – Agatė – Agota – Birenė – Birenis -Birutė – Birutis – Birvyda – Birvydas – Gaudvilas – Gaudvilė – Gaudvina – Gaudvinas – Ilona
Kainas ir Abelis

Kainas ir Abelis – pagal žydų ir krikščionybės mitologiją pirmųjų žmonių Adomo ir Ievos sūnūs.
Maželių apylinkė

Istorija

Įsteigta po 1940 m. lapkričio 12 d., LKP CK patvirtinus Lietuvos TSR Aukščiausiosios Tarybos Prezidiumo įsaką dėl vykdomųjų komitetų sudarymo. Iki 1941 m. birželio 22 d. dirbo laikinasis vykdomasis komitetas. Pirmieji surežisuoti rinkimai į apylinkės deputatų tarybą įvyko 1948 m. sausio 18 d. Septynių deputatų tarybai, renkamai kas pustrečių metų, vadovavo apylinkės vykdomojo komiteto pirmininkas.
1954 m. prijungta dalis Juškaičių apylinkės. 1963 m. sausio 12 d. Maželių apylinkė prijungta prie Damelių apylinkės.
Antrasis Jono laiškas

Antrasis Jono laiškas – viena iš Naujojo Testamento knygų. Tradiciškai manoma, kad šį laišką parašė apaštalas Jonas I a. pabaigoje. Laiškas adresuotas „išrinktajai poniai ir jos vaikams“, t. y. Bažnyčiai ir jos nariams. Šiame laiške iškeliama meilė ir tas pats klaidingas mokymas kaip ir Pirmajame Jono laiške.

Turinys

Laiško autorius ragina mylėti vieni kitus, teigia, kad po pasaulį pasklido daug suvedžiotojų, nepripažįstančių, jog Jėzus Kristus yra atėjęs kūne. Tokie žmonės laiške vadinami apgavikais ir antikristais. Taip pat Antrajame Jono laiške rašoma, kad tie, kurie peržengia ribą ir nesilaiko Kristaus mokslo, neturi Dievo, o tie, kurie laikosi – turi ir Tėvą, ir Sūnų. Tų, kurie šitaip nemoko, laiško autorius siūlo nepriimti į namus ir nesveikinti, nes, anot jo, tie, kurie sveikina klaidingo mokymo skleidėjus, dalyvauja jų piktuose darbuose.
Laima Domarkaitė

Biografija

Plungės sporto mokyklos trenerio Vitaliaus Vlado Andriušaičio mokinė (1978–1988), tarptautinių šachmatų turnyrų organizatorė (1991–2007). Buvo subūrusi Plungės visuomeninio šachmatų klubo "Bokštas" moterų komandą, laimėjusią 6-ąją vietą I Europos klubų taurėje (1996). Plungės visuomeninio šachmatų klubo „Bokštas“ steigėja (1992 m.), narė (nuo 1992 m.), tarybos narė (1992-99) ir ilgametė klubo komandų narė. 2000 m. dalyvavo 34-oje Pasaulio moterų šachmatų olimpiadoje (Stambulas, Turkija), 2014 metais dalyvavo 41-oje Pasaulio moterų šachmatų olimpiadoje (Trumsė, Norvegija). Lietuvos šachmatų federacijos prezidiumo (1989-93), tarybos (1999-2000, 2005) narė, Lietuvos šachmatų fed‑jos direktorė (2005-2010), Lietuvos šachmatų federacijos tinklalapio www.chessfed.lt administratorė (2005-2010), Tarptautinės šachmatų federacijos (FIDE) reitingų administratorė (LTU, 2005-10), FIDE kongreso delegatė (Drezdenas, 2008). Nacionalinės kategorijos šachmatų teisėja (NA 2013), FIDE arbitrė (FA 2014 m.), Tarptautinės kategorijos teisėja (IA 2015 m.). G. Kasparovo knygos "Gyvenimas kaip žaidimas šachmatais" vertimo konsultantė (Vilnius, 2007). Šachmatų turnyrų administravimo ir burtų programinės įrangos Swiss Manager vertimo į lietuvių kalbą autorė (2013), tinklalapio www.chess-results.com vertimo į lietuvių kalbą autorė (2013); playchess.com aplikacijos vertimo į lietuvių kalbą autorė (2015).
Pridėtinės lytinės liaukos

Pridėtinės lytinės liaukos – liaukos (išskyrus kiaušides ir sėklides kaip pagrindines lytines liaukas), užtikrinančios lytinės sistemos veiklą.
Andriejaičiai

Aplinkinės gyvenvietės

ŠILALĖ - 8 km
Indija - 3 km
Pūtvė - 1 kmAlijošiškės – 3 km
Našiūnai

Istorija

1744 m. kaimas užrašytas Vilniaus vyskupijos sinodo nutarimuose. Tada jis priklausė Dubingių parapijai.

Aplinkinės gyvenvietės

Jonėnai – 2 km
Stakariškės – 0,5 kmKreiviai – 0,5 kmKaidonėliai – 1 km
SUŽIONYS – 3 kmPakirniai – 2 km
Grašiai

Pavadinimo kilmė

Kaimo vardas yra asmenvardinės kilmės, nuo pavardės Grašys. Dauguma kaimo gyventojų turėjo tokią pavardę. Pasak padavimo, iš kaimo gyventojų buvo reikalaujama lankyti bažnyčią. Jei sekmadieniais neidavo į bažnyčią mokėjo baudą grašiais. Nuo to kilęs kaimo vardas.
Pakalbėkime atvirai

Pakalbėkime atvirai – mėnesinis žurnalas kiekvienam ir kiekvienai, ėjęs 1994–1995 m. Kaune.

Istorija

Leido UAB „Martina Legitur“. Skirtas šeimai, seksologijos klausimams. Tiražas 1994 m. ir 1995 m. – 20 000 egz.
Redaktorė L. Ramanauskienė.
Balašovas

Istorija

Balašovas įkurtas XVIII a., o 1780 m. gavo miesto statusą ir tapo apskrities centru. 1895 m. miestą pasiekė geležinkelis. 1954–1957 m. miestas buvo Balašovo srities centru. Tarybiniais metais veikė traktorių priekabų, tekstilės, žėručio apdirbimo gamyklos.
Lietuvos sodininkų draugija

Lietuvos sodininkų draugija – Lietuvos visuomeninė organizacija. Būstinė Vilniuje, Algirdo g. 11 – 1.

Istorija

Lietuvoje mėgėjų sodai pradėti steigti 1949 m. Šalyje yra per 220 tūkstančių sodininkų sklypų, jie užima daugiau nei 21 tūkst. ha žemės plotą. 1959 m. įsteigta Lietuvos sodininkystės draugija (1987–1991 m. Respublikinis agrokooperatinis susivienijimas „Sodai“, nuo 1991 m. Lietuvos sodininkų draugija). Rėmė mėnesinio žurnalo „Mūsų sodai“ leidybą (ėjo 1959–1999 m.). Rūpinosi kolektyvinių sodų (nuo 1992 m. bendrijų sodų) kūrimu, produkcijos realizavimu, steigė prekybos kioskus. Vienija 11 rajoninių sodininkų susivienijimų (Alytus, Kaunas, Kretinga, Marijampolė, Panevėžys, Raseiniai, Šiauliai, Telšiai, Ukmergė, Vilnius, Zarasai) ir Ukmergės gėlininkų draugiją. Turi (2008 m.) 1800 sodininkų bendrijų ir daugiau kaip 200 000 narių.

Veikla

Draugijos organai – visuotinis narių susirinkimas, prezidiumas, draugijos pirmininkas. Nariai – sodininkų bendrijos, sodininkų bendrijų susivienijimai ir pavieniai sodininkai. Svarbiausi tikslai – plėtoti ir puoselėti mėgėjišką sodininkystę (užsiauginti ir pasigaminti žemės ūkio produktų – vaisių, uogų, daržovių, gėlių, bitininkystės ir kt. produktų, susikurti aktyvaus poilsio sąlygas sodo sklypuose, tvarkyti ir tausoti jo išteklius) ir jos tradicijas; teikti konsultacijas ir rekomendacijas sodininkams, bendrijoms ir susivienijimams.
Lietuvos sodininkų draugija rengia geriausiai tvarkomų sodininkų bendrijų, gražiausių sodų sklypų ir sodybų apžiūras, konkursus, parodas, derina narių veiklą ir atstovauja jų interesams mėgėjiškos sodininkystės klausimais.
Sebastien Buemi

2009 - 2011 Scuderia Toro Rosso

Debiuto lenktynėse Australijoje Buemi iškovojo pirmuosius taškus atstovaudamas Toro Rosso komandą. Lenktynes baigęs aštuntas, Buemi buvo pakeltas į septintą poziciją po to, kai aukščiau finišavęs Lewisas Hamiltonas buvo diskvalifikuotas iš lenktynių. Dar vieną tašką šveicaras pelnė lietingose Kinijos lenktynėse ir sezono pradžioje sugebėjo pasirodyti geriau už labiau patyrusį komandos draugą Sebastianą Bourdais.
2012 m. sausio 6 d. tapo Red Bull Racing vairuotoju-bandytoju.
Atatranka

Atatranka – šaunamojo ginklo judėjimas šūvio metu į priešingą šūviui pusę. Esant atatrankai, dėl patiriamos jėgos šūvio metu, šaunamasis ginklas pasislenka atgal, sukelia smūgį į šaulio petį ar ranką. Kuo didesnis pabūklo žiotinis greitis, atatrankos sukuriama energija taip pat būna didesnė. Didelė atatranka mažina ginklo taiklumą. Atatrankos poveikis pirmiausia buvo pastebėtas šaudant iš artilerijos pabūklų, kurie patirdavo atošliaužą ir padidėdavo apkrova ginklo stovui ar lafetui. Mažinti atatrankai įvairiuose ginkluose naudojami vamzdžio stabdžiai, amortizatoriai. Atatranka yra panaudojama automatiniuose ir pusiau automatiniuose ginkluose jiems užtaisyti.
Rūta Mickevičienė

Biografija

1970 m. baigė Žemaičių Naumiesčio vidurinę mokyklą. 1979 m. Vilniaus universiteto Teisės fakultete baigė teisę, įgijo teisininko kvalifikaciją.
Nuo 1971 m. kovo Šilutės rajono liaudies teismo antstolė, nuo 1974 m. spalio Vilniaus miesto 1-ojo apylinkės teismo antstolė, nuo 1980 m. birželio Vilniaus m. 1-ojo apylinkės teismo teisėja, nuo 1995 m. Vilniaus apygardos teismo, nuo 1996 m. spalio Lietuvos apeliacinio teismo Baudžiamųjų bylų skyriaus teisėja.
Moka anglų, rusų kalbas.
Liepgiriai

Etimologija

Pavadinimas liudija, kad kaimas įsikūrė liepų girioje.

Aplinkinės gyvenvietės

Papieviai – 2 km
BučniaiŠATEIKIAI – 7 km
PalūščiaiVaitkiaiNarvaišiai
Alksnėnai – 5 km
DyburiaiAleksandravasPakutuvėnai – 4 km
Jurgita Dronina

Biografija

Mama, gimusi Lietuvos rusų šeimoje Vilniuje, jaunystėje išvyko studijuoti aktorinio meno į Rusiją, tačiau studijų nebaigė. Saratove ištekėjo ir susilaukė 2 dukrų. Vėliau, kai Jurgita buvo 4 metų, šeima persikėlė gyventi į Vilnių. Jurgitai besmokant 5 klasėje, tėvas paliko šeimą ir grįžo atgal į Rusiją.
4 klases baigė Vilniaus 41-oje vidurinėje mokykloje (Karoliniškėse). Vėliau, nuo 10 metų pradėjo lankyti ir 2004 m. baigė Nacionalinės M. K. Čiurlionio menų mokyklos Baleto skyrių. Būdama moksleivė dalyvavo tarptautiniuose konkursuose Švedijoje, Prancūzijoje, Suomijoje, Rusijoje ir JAV, pelnė prizinių vietų. Po konkurso Grasse (Prancūzija) gavo darbo pasiūlymų iš Švedijos Karališkojo baleto bei Miuncheno baleto akademijos. Pasirinkusi akademiją, 2004 ir 2005 m. studijavo ir stažavosi pas Konstanze Vernon. Čia besimokydama darkart sulaukė kvietimo dirbti Švedijos Karališkajame Balete. Jame pradėjo dirbti kordebalete. Po kurio laiko pasirodė soliniuose bei kai kuriuose vedančiosios balerinos vaidmenyse. 2005–2010 m. Švedijos karališkojo baleto teatro primabalerina. 2010–2015 m. Olandijos nacionalinio baleto teatro primabalerina. Nuo 2015 m. liepos 20 d. – Kanados nacionalinės baleto trupės narė. Nuo 2017/18 m. sezono English National Ballet (ENB) pagrindinė solistė.
2015 m. Lietuvos baleto 90-mečio proga Lietuvos nacionaliniame operos ir baleto teatre surengė išskirtinį Gala koncertą, pakviesdama pasaulines baleto žvaigždes. Tai buvo artistės dovana Lietuvos publikai. 2018 m. vasario 2 d. LNOBT šoko Adolphe‘o Adamo balete „ŽIZEL“ (Scenos partneris kubiečių kilmės šokėjas Alejandro Virelles, Bavarijos valstybinio baleto trupės solistu).
Pirmasis šokio mokytojas – choreografas Elegijus Bukaitis. Pirmosios baleto mokytojos – Irena Kalvaitytė-Požerienė ir Jolanta Vymerytė-Grincevičienė. Pirmąsias didžiąsias partijas padėjo parengti Natalija Makarova (Švedijos karališkasis baleto teatras). Amsterdame dirbo su pedagogu Guillaume Graffin.
Specialiai jai partijas šiuolaikiniuose baletuose sukūrė Mauro Bigonzetti, Christian Spuck, Patrice Bart, Hans van Manen, Rudi van Dantzig, Krzysztof Pastor.
Šeima. Sutuoktinis Serguei Endinian – armėnų kilmės Kanadoje užaugęs baleto solistas, fotomenininkas, vadybininkas, verslininkas. 2013 metais gimė sūnus. Šeima gyvena Toronte (Kanada).
Pudučeris (miestas)

Istorija

„Eritrėjos jūros periple“ romėnų minimas indų uostas Poduca dažnai siejamas su Pudučeriu. Nuo IV a. miestą valdė Palavai, nuo X iki XIII a. Čolos valstybė. Vėliau priklausė kitoms indų valstybėms, kol 1674 m. Pudučerį užvaldė prancūzai, miestas tapo Prancūzijos Indijos sostine. Jų valdymas (su trumpomis pertraukomis) truko iki 1954 m., kai prancūzai perleido savo kolonijas Indijai.
Laris

Monetos

Išleistos 1, 2, 5, 10, 20 ir 50 tetrių, bei 1 ir 2 larių monetos.
Lenčiai (Ariogala)

Aplinkinės gyvenvietės

Pūstapolis – 1 km
Grajauskai – 3 km
Šilai – 3 km
Taurupys – 3 km
ARIOGALA – 4 km
Negirva – 2 km
Veliuonos seniūnija

Vadovai

XIV a. 2-ojoje pusėje Veliuonos seniūnu buvo Goštautas.
Kačėniškė

Aplinkinės gyvenvietės

Ceikiniai – 3 kmBielionys – 1 km
Valentai

Istorija

XIX a. kaimas dar vadintas Valenčiais arba Nekryžiais.
Tadeusz Mazowiecki

Biografija

Baigė Varšuvos universiteto Teisės fakultetą. 1950 m. pradėjo dirbti katalikiškoje spaudoje.
Nuo 1954 m. užsiėmė politine veikla, 1961–1972 m. buvo LLR Seimo narys nuo opozicinės katalikiškos organizacijos ZNAK (1968 m. neramumų metu ši organizacija vadovavo studentų demonstracijoms). 1958 įkūrė Katalikiškos inteligentijos klubo mėnraštį Wiez ir jį iki 1981 m. redagavo.
1980 m. tapo „Solidarumo“ profsąjungos patarėju, jos ekspertinės komisijos pirmininku, 1981 m. paskirtas savaitraščio „Tygodnik Solidarnosc“ vyriausiuoju redaktoriumi. Lenkijoje įvedus karinę padėtį, 1981–1982 m. gruodžio mėnesiais buvo internuotas.
Vėliau buvo „Solidarumo“ profsąjungos pirmininko L.Valensos patarėju. Nuo 1988 m. vadovavo profsąjungų pliuralizmo komitetui. Prasidėjus Apskritojo stalo deryboms tarp komunistinės Lenkijos valdžios ir opozicijos, buvo darbo grupių koordinatorius.
1989 m. birželio mėn. vėl išrinktas Seimo nariu ir antikomunistinės opozicijos paskelbtas kandidatu į šalies Ministrus pirmininkus.

Lenkijos Ministras pirmininkas

Generolui Č.Kiščiakui nepavykus suformuoti vyriausybės, LLR Prezidentas Voicechas Jaruzelskis 1989 m. rugpjūčio 19 d. paskyrė T.Mazoveckį LLR Ministrų tarybos pirmininku ir pavedė jam suformuoti vyriausybę. Rugpjūčio 24 d. Seimas jo kandidatūrai pritarė.
Pirmojoje nekomunistinėje pokario Lenkijos vyriausybėje 11 ministrų buvo nuo „Solidarumo“, 4 – nuo LJDP, 4 – nuo Jungtinės valstiečių partijos, 3 – nuo Demokratų partijos ir vienas ministras nuo Smulkiųjų valstiečių sąjungos. Vidaus reikalų ministru liko Česlavas Kiščiakas, Nacionalinės gynybos ministru – Florianas Sivickis. Užsienio reikalų ministro pareigas užėmė „Solidarumo“ atstovas Kšištofas Skubiševskis, Darbo ir socialinės apsaugos ministru – Jacekas Kuronis. Vicepremjeru ir Finansų ministru paskirtas Lešekas Balcerovičius. Savo pirmojoje kalboje Seime T.Mazoveckis pasakė, kad ilgalaikiu strateginiu vyriausybės uždaviniu bus „grįžimas į rinkos ekonomiką, valstybės vaidmens ūkio valdyme pakeitimas bei komunistinės sistemos demontažas“.  Šalyje pradėti svarbūs pertvarkymai: likviduoti savanoriškos milicijos būriai, kariuomenėje panaikinti politiniai organai. 1989 m. gruodžio 30 d. pakeista Konstitucija, šaliai gražintas senasis pavadinimas – Lenkijos Respublika.
Ekonominė reforma gavo „Šoko terapijos“ pavadinimą. Rengiant reformą konsultavo JAV ir Tarptautinis valiutos fondas. Jos metu radikaliai sumažinta infliacija, pradėras balansuoti biudžetas, visose ekonomikos sferoje pradėti taikyti rinkos mechanizmai.
T.Mazoveckis iškėlė savo kandidatūrą 1990 m. lakpričio 22 d. vykusiuose pirmuose visuotiniuose Lenkijos Prezidento rinkimuose, tačiau užėmė trečiąją vietą, surinkęs 18,8 % balsų.
1991 m. sausio 4 d. T.Mazoveckio vyriausybė atsistatydino.
1991–2001 m. tris kadencijas buvo Lenkijos Seimo nariu. 1992–1995 m. T.Mazoveckis buvo JT žmogaus teisių komisijos specialiuoju atstovu buvusioje Jugoslavijoje.
Prarastas simbolis

Siužetas

Ši knyga yra 3-oji detektyvinių knygų serijos dalis apie simbologą Robertą Lengdoną. Šį kartą pagrindiniam veikėjui tenka keliauti į Vašingtoną ir ištirti mįslingą savo draugo Piterio Solomono dingimą. Knygos veiksmas vyksta Kapitolijaus požemiuose, bei kituose šio miesto vietose. Kaip ir visose knygose, taip ir čia, rašytojas nestokoja įdomių galvosūkių ir dėlionių, kurias reikia išnarplioti, kad būtų surastas pagrindinis piktadarys.
FK Luč Minsk (2012)

Istorija

Įkurtas 2012 m. Nuo 2013 m. dalyvavo Antros lygos pirmenybėse. 
2016 m. debiutavo Pirmoje lygoje. Šio sezono rungtynių baigtys sukėlė įtarimų, kad buvo manipuliuojama rezultatais. Sezoną klubas baigė ketvirtoje vietoje.
2017 m. Pirmoje lygoje iškovojo pirmą vietą, kuri suteikia teisę dalyvauti elito diviziono kovose. Nors prieš sezono pradžią klubui buvo skirta minus dešimt taškų nuobauda, dėl praėjusio sezono manipuliacijų rezultatais.
2019 m. susijungė su mahiliaviečių komanda, kurie prarado vietą elito divizione. 
Naujas klubas pavadintas FK Dniapro Mogilëv, tačiau dauguma žaidėjų buvo iš Luč.
XVII amžiaus 8-as dešimtmetis

XVII amžiaus aštuntasis dešimtmetis prasidėjo 1671 metais ir baigėsi 1680 metais.
Tūkstantmečiai: 1 tūkstantmetis – 2 tūkstantmetis – 3 tūkstantmetis
Amžiai: XVI amžius – XVII amžius – XVIII amžius
Dešimtmečiai:
3-as4-as5-as6-as7-as
- 8-as -
9-as10-as1-as2-as3-as
Metai:  1671 1672 1673 1674 1675 1676 1677 1678 1679 1680
FA Dainava

Istorija

2016 m. Alytaus futbolo akademija subūrė ekipą, kurią pavadino „Dainava“.
Jie 2016 m. dalyvavo Antros lygos pirmenybėse. Devynių ekipų pirmenybėse užėmė ketvirtą vietą.
2017 m. dalyvauja žemesnės pakopos Trečios lygos, Alytaus zonos pirmenybėse.

Spalvinė gama

Ekipa žaidžia raudonomis aprangomis. Marškinėliai raudoni su mėlynais vertikaliais dryžiais, skaičiukai geltoni, raudoni šortai ir kojinės.